ai4bharat/Pralekha huggingface dataset:
وزیراعظم کا دفتر
وزیراعظم نے راجیہ سبھا کا نائب چیئرمین منتخب ہونے پرجناب ہری ونش نارائن سنگھ کومبارکباد پیش کی
نئی دہلی ،15ستمبر : وزیراعظم ، جناب نریندرمودی نے دوسری بار راجیہ سبھا کا نائب چیئرمین منتخب ہونے پرایوان اورپورے ملک کی طرف سے جناب ہری ونش نارائن سنگھ کو مبارکباد پیش کی ۔
وزیراعظم نے کہاکہ جناب ہری ونش نے سماجی کام اورصحافت کی دنیا میں اپنی ایمانداری کے لئے جو مقام بنایاہے اس کی وجہ سے وہ ان کا بہت احترام کرتے ہیں ۔ انھوں نے کہاکہ یہی احساس اوراحترام کا جذبہ آج ایوان کے ہرایک ممبر کاہے ۔ انھوں نے جناب ہری ونش کے کام کرنے کے طریقے اور ایوان کی کارروائی کوچلانے میں ان کے تعاون کی تعریف کی اورکہاکہ ایوان میں ان کا رول جمہوریت کو تقویت بخشتاہے ۔
چیئرمین سے مخاطب ہوتے ہوئے وزیراعظم نے کہاکہ راجیہ سبھا کے ممبران ایوان کو اچھی طرح چلانے میں نائب چیئرمین کی مدد کریں گے ۔ انھوں نے کہاکہ ہری ونش جی کا تعلق حزب اختلاف سمیت ہرکسی سے ہے اورانھوں نے کسی بھی پارٹی کے ساتھ کوئی جانب داری نہیں کی ہے ۔ انھوں نے کہاکہ ممبران پارلیمنٹ کو ضوابط کا پابندبنانا ایک چنوتی بھراکام ہے اورہری ونش جی نے اس سلسلے میں ہرایک کا اعتماد حاصل کیاہے ۔
وزیراعظم نے کہاکہ ہری ونش جی بلوں کو پاس کرانے میں لگاتارکئی گھنٹے بیٹھتے اوریہ دوسال ان کی کامیابی کا ثبوت ہیں ۔ کئی تاریخی بل جس نے ملک کامستقبل اوراس کی سمت بدل دی ، وہ سبھی اسی ایوان میں پاس ہوئے تھے ۔ انھوں نے گذشتہ 10برسوں کے دوران اوروہ بھی لوک سبھا انتخابات کے ایک سال کے اندر، سب سے زیادہ کام کرنے کاریکارڈ قائم کرنے پرایوان کی تعریف کی ۔انھوں نے کہاکہ ایوان میں کام کے علاوہ مثبت طریقہ کارمیں بھی اضافہ ہواہے ۔اب ہرکوئی اپنے خیالات کا اظہارآزادی سے کرسکتاہے ۔
وزیراعظم نے کہاکہ ہری ونش جی زمین سے جڑے ہوئے انسان ہیں کیونکہ انھوں نے شروعات بہت سادگی کے ساتھ کی تھی ۔ہری ونش جی کو جب سرکاری وظیفہ ملاتھا توانھوں نے وظیفہ کے پیسے کوگھرلے جانے کے بجائے اس سے کتابیں خریدیں ۔ انھوں نے کہاکہ ہری ونش جی کوکتابوں سے بہت پیارہے ۔ وزیراعظم نے کہاکہ ہری ونش جی جناب جے پرکاش نارائن سے کافی متاثرہیں ۔ تقریباً4دہائیوں تک سماجی کام کرنے کے بعد 2014میں پارلیمنٹ میں آئے ۔
انھوں نے کہاکہ ہری ونش جی اپنی سادگی اور نرم دلی کی وجہ سے جانے جاتے ہیں ۔
وزیراعظم نے کہاکہ ہری ونش جی نے متعدد بین الاقوامی پلیٹ فارموں ،جیسے بین پارلیمانی یونین اوردوسرے ممالک میں ہندوستانی ثقافتی وفد کے رکن کے طورپر بھارت کا وقار بلند کرنے کے لئے بھی کام کیاہے ۔
وزیراعظم نے کہاکہ ہری ونش جی نے راجیہ سبھا کی متعدد کمیٹیوں کے چیئرمین کے طورپراس کے کام کاج کو بہتربنایاہے ۔انھوں نے کہاکہ ہری ونش جی جب پارلیمنٹ کے ممبر بنے توانھوں نے اس بات کو یقینی بنانے کی پوری کوشش کی کہ تمام ممبران پارلیمنٹ اپنے برتاومیں اخلاقیات کا مظاہرہ کریں ۔انھوں نے کہاکہ ہری ونش جی پارلیمانی کام اورذمہ داریوں کے درمیان ذہنی اورخیالی طورپربھی اتنے ہی سرگرم ہیں ۔ ہری ونش آج بھی ملک کے مختلف حصوں کا دورہ کرتے ہیں اورعوام کو بھارت کی اقتصادی ، سماجی ، اسٹریٹیجک اور سیاسی چنوتیوں سے واقف کراتے رہتے ہیں۔ انھوں نے کہاکہ ‘‘ان کی کتاب سابق وزیراعظم جناب چندرشیکھرجی کی زندگی کے ساتھ ساتھ خود ہری ونش جی کی لکھنے کی صلاحیتوں کی ترجمانی کرتی ہے ۔ میں اورایوان کے تمام ممبران خوش قسمت ہیں کہ انھیں نائب چیئرمین کے طورپر ہری ونش جی کی رہنمائی حاصل ہورہی ہے۔’’
وزیراعظم نے ہری ونش جی کو نیک خواہشات پیش کیں اورکہاکہ ایوان کے250سے زائد اجلاس کا منعقد ہوجانا ہندوستانی جمہوریت کی پختگی کا ثبوت ہے ۔
وزیراعظم کا دفتر
ککراپارایٹمی بجلی پلانٹ ۔3کے سلسلے میں اہم کامیابی پروزیراعظم کی ہندوستانی نیوکلیائی سائنسدانوں کو مبارکباد
نئی دہلی،22جولائی : وزیراعظم جناب نریندرمودی نے ککراپاایٹمی پلانٹ کے سلسلے میں اہم کامیابی حاصل کرنے کے سلسلے میں بھارتی نیوکلیائی سائنسدانوں کو مبارکباد پیش کی ہے ۔
اپنے ایک ٹویٹ میں وزیراعظم نے کہاہے کہ ککراپار ایٹمی بجلی پلانٹ ۔3کے سلسلے میں اہم کامیابی حاصل کرنے کے لئے ہمارے نیوکلیائی سائنسدانوں کو مبارکباد ۔اندرون ملک ڈیزائن کیاگیا 700ایم ڈبلیو ای کے اے پی پی ۔3ری ایکٹرمیم ان انڈیا کی روشن مثال ہے اور مستقبل کی ایسی متعدد کامیابیوں کے لئے موجدکی حیثیت رکھتاہے ۔
وزیراعظم کا دفتر
جموں و کشمیر کے لیفٹیننٹ گورنر کی وزیر اعظم سے ملاقات
جموں و کشمیر کے لیفٹیننٹ گورنر جناب منوج سنہا نے وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئیٹ کیا؛
’’جموں و کشمیر کے لیفٹیننٹ گورنر ، جناب @manojsinha_ نے وزیر اعظم @narendramodi سے ملاقات کی۔‘‘
کابینہ
کابینہ نے ‘ایگریکلچر انفراسٹریکچر فنڈ’ کے تحت مالی سہولت کی مرکزی سیکٹر کی اسکیم کی منظوری دی ہے
نئی دہلی،8 جولائی، مرکزی کابینہ نے ، جس کی میٹنگ کی صدارت آج جناب وزیر اعظم نریندر مودی نے کی، سرکاری سیکٹر کی ایک کُل ہند اسکیم ایگریکلچر انفراسٹریکچر فنڈ کی منظوری دی ہے۔ اس اسکیم کے تحت فصلوں کی کٹائی کے بعد کے بندوبست سے متعلق بنیادی ڈھانچے اور کمیونٹنگ کھیتی باڑی کے سلسلے میں سود میں تخفیف اور مالی امداد کے ذریعے ایسے پروجیکٹوں میں سرمایہ کاری کے لیے جن کے پروان چڑھنے کا امکان ہے ایک درمیانی اور طویل مدتی قرضے کی مالیاتی سہولت فراہم کی جائے گی۔
اس اسکیم کے تحت بنیادی زرعی کریڈٹ سوسائٹیوں ، مارکیٹنگ کو آپریٹیو سوسائٹیوں، فارمر پروڈیوسر آرگنائزیش ، سیلف ہیلف گروپ ، کسانوں، جوائنٹ لائبلیٹی گروپوں  ہمہ مقصدی ، امداد باہمی سوسائٹیوں، زرعی صنعتکاروں، اسٹارٹ اپس ایگریگیشن انفراسٹریکچر پرووائڈروں اور مرکزی/ ریاستی ایجنسی یامقامی اداروں کو سرکاری پرائیویٹ شراکت داری پروجیکٹ کے تحت بینکوں اور مالی اداروں کی طرف سےقرضے کے طورپر ایک لاکھ کروڑ روپئے فراہم کیے جائیں گے۔
یہ قرضہ 4 سال کے دوران تقسیم کیا جائے گا۔ موجودہ سال میں 10000 کروڑ روپئے منظور کیے جائیں گے جبکہ اگلے تین مالی برسوں میں ہر سال 30-30 ہزار کروڑ روپئے تقسیم کیے جائیں گے۔
اس مالی سہولت کے تحت تمام قرضوں پر جن کی حد دوکروڑ روپئے تک ہوگی، تین فیصد سالانہ سود میں تخفیف فراہم کی جائے گی۔ یہ تخفیف زیادہ سے زیادہ 7 سال کے لیے ہوگی۔ اس کے علاوہ اس مالی سہولت کے تحت مجاز قرضے لینے والوں کو کریڈٹ گارنٹی کوریج بھی دستیاب ہوگی جو دو کروڑ روپئے تک کے قرضوں کے لیے بہت چھوٹی اور چھوٹی صنعتوں کے لیے کریڈٹ گارنٹی فنڈ ٹرسٹ کے تحت حاصل ہوگی۔ اس کوریج کے لیے فیس حکومت ادا کرے گی۔ پی ا یف اوز کے معاملے میں قرضے کی گارنٹی اس سہولت کے تحت حاصل کی جاسکتی ہے جو ایف پی او کو فروغ دینے کی اسکیم کے تحت زراعت کی ترقی، تعاون اور کسانوں کی فلاح وبہبود  کے تحت قائم کی گئی ہے
بھارت سرکار کی طرف سے اس کے لیے بجٹ کے ذریعے کُل رقم 10736 کروڑ روپئے دی جائے گی۔
اس مالی سہولت کے تحت ادائیگی کی زیادہ سے زیادہ حد مختلف ہوسکتی ہے۔ اور یہ کم از کم 6 مہینے سے زیادہ سے زیادہ دو سال تک ہوسکتی ہے۔
کھیتوں اور کھیتوں کی پروسیسنگ پر مبنی سرگرمیوں کے لیے باضابطہ قرضے سے دیہی علاقوں میں روزگار کے بہت سے مواقع فراہم ہوں گے۔
ایگری انفرافنڈ کا انتظام اور نگرانی ایک آن لائن مینجمنٹ انفارمیشن سسٹم  پلیٹ فارم کے ذریعے انجام دیا جائے گا۔ آن لائن پلیٹ فارم کچھ اور فائدے بھی دستیاب کرائے گا مثلاً کئی بینکوں کی طرف سے جن سودی شرحوں کی پیش کش کی جائے گی ان میں شفافیت، اسکیم کی تفصیلات، جن میں سود میں تخفیف اور کریڈٹ گارنٹی ، کم سے کم دستاویزات کی تیاری، تیز رفتاری کے ساتھ منظوری کا عمل اور دوسری اسکیم کے فوائد کے ساتھ تال میل وغیرہ۔
ریئل ٹائم، نگرانی اور معلومات کی مؤثر فراہمی کے لیے قومی، ریاستی اور ضلع کی سطح کی نگرانی کمیٹیاں قائم کی جائیں گی۔
اسکیم کی مدت مالی سال 2020 سے مالی سال 2029  ہوگی۔
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 21-2020 کے دوران کم سے کم امدادی قیمت  کارروائیاں
نئی دہلی ، 29؍نومبر: جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری خوش اسلوبی سے جاری ہے ۔28نومبر 2020 تک 315.87 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 266.19 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 18.66 فیصد کا اضافہ ہوا ہے۔کل 315.87 لاکھ میٹرک ٹن کی خریداری میں سے اکیلے پنجاب نے 202.72 لاکھ میٹرک ٹن کی خریداری کی، جو کل خریداری کا 64.18 فیصدہے۔
59636.82کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 29.37 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن کوپرا، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
28 نومبر 2020 تک حکومت نے اپنی نوڈل ایجنسیوں کے ذریعہ 538.96 کروڑروپے کی ایم ایس پی قدر کے ساتھ 1001120.96میٹرک ٹن مونگ،اڑد، مونگ پھلی اور سویابین کی خریداری کی، جس سے تمل ناڈو ، مہاراشٹر ، گجرات ، ہریانہ اور راجستھان میں 57772 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری 28 نومبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل خوش اسلوبی سے جاری ہے ۔ 28 نومبر 2020 تک 2816255 کپاس کی گانٹھو ں کی خریداری کی گئی جس کی قیمت 8286.91روڑروپے ہے، اس سے 565591 کسانوں کوفائدہ ہوا۔
وزارت اطلاعات ونشریات
عالمی فلمی برادری میں افی کا نمایاں اثر اس یقین کو تقویت دیتا ہے کہ سنیما لوگوں کو جوڑنے کا کام کرتا ہے: نائب صدر جمہوریہ ہند
# افی وڈ، نومبر 18، 2022
نائب صدر جمہوریہ ہند جگدیپ دھنکھڑ نے افی کے 53ویں ایڈیشن اور اس کی شاندار کامیابی کے لیے اپنی نیک خواہشات کا اظہار کیا ہے۔
عالمی فلمی برادری میں انٹرنیشنل فلم فیسٹیول آف انڈیا  کے اثرات کو اجاگر کرتے ہوئے نائب صدر جمہوریہ نے کہا ہے کہ اس سے اس یقین کو تقویت ملتی ہے کہ سنیما لوگوں کو جوڑنے کا کام کرتا ہے۔ نائب صدر جمہوریہ نے مختلف ثقافتوں اور مذاہب کے درمیان رابطہ قائم کرنے کے لیے رابطے کے ذریعہ کے طور پر فلموں کی اہمیت کو بھی شامل کیا۔ ’’قومیتوں، ثقافتوں، مذاہب اور اس طرح کے دیگر امتیازات کی سرحدوں کے پار امن، ہم آہنگی اور باہمی افہام و تفہیم کو فروغ دینے میں فلموں کے کردار کو بڑے پیمانے پر سراہا گیا ہے‘‘۔
یہ فیسٹیول عالمی فلمی پیشہ ور افراد، شائقین اور مندوبین کو ایک چھت کے نیچے اکٹھا کرتا ہے، تاکہ فلموں کے لیے ان کی گہری محبت کو دریافت کیا جا سکے، انہیں پروان چڑھایا جا سکے۔
افی کا 53 واں ایڈیشن 20 نومبر 2022 کو ڈاکٹر شیاما پرساد مکھرجی انڈور اسٹیڈیم، تلیگاؤ، گوا میں اپنے رنگا رنگ جشن کا آغاز کرنے کے لیے تیار ہے۔
۔۔۔۔۔۔۔۔۔۔۔
ش ح۔ م م۔ ن ا۔
U-12850
(Visitor Counter : 78
بندرگاہوں، جہاز رانی اور آبی راستوں کی وزارت
جناب سربانند سونووال نےگاندھی جی کےیوم پیدائش کےموقع پر انہیں خراج عقیدت پیش کیا
بھارت، وزیر اعظم نریندر مودی کی قیادت میں گاندھی جی کے خودکفیل بھارت کے خواب کو حاصل کرنے کے لیے آگے بڑھ رہا ہے
لوگ مودی جی کی قیادت کے تحت ملک میں رام راجیہ کے ارتقاء کو دیکھ رہے ہیں جس کا گاندھی جی نے ہندوستان کے لیے تصور کیا تھا: جناب سونووال
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج گوہاٹی میں گاندھی جی کےیوم پیدائش کےموقع پر انہیں خراج عقیدت پیش کیا۔
وزیر نے طلباء کے ساتھ بھی بات چیت کی اور مہاتما گاندھی کے ایک خود کفیل بھارت کےخواب کو شرمندہ تعبیرکرنےکےلئے وزیر اعظم نریندر مودی کےووکل فار لوکل کے ایک نشان کے طور پر کھادی کے کپڑے پیش کیے۔ 17 ستمبرکو شروع ہوئےاور2 اکتوبر 2022 کو ختم ہو رہے سیوا پکھواڑا پروگرام نے ہندوستان میں لوگوں کےمعیار زندگی کوبہتر بنانے کےلئے درخت لگانے، خون کا عطیہ کرنے، اور اسی طرح کی صحت کی دیکھ بھال کے کیمپوں جیسی مختلف سرگرمیوں کے ذریعے ایک نئے ہندوستان کی تعمیر کے لیے ملک بھر کے لوگوں کو اس تحریک میں شامل ہونے کی ترغیب دی ہے۔
اس موقع پر بات کرتے ہوئے جناب سونووال نے کہا، ‘‘آج گاندھی جی کےیوم پیدائش کے پرمسرت موقع پر، باقی انسانیت کے ساتھ، ہم نے انتہائی عقیدت کے ساتھ اپنی دعا اور خراج عقیدت پیش کیا ہے۔ ہم قوم کی تعمیر کے تئیں لگن اور عزم کے ذریعے ہندوستان کے تصور کو مزید مضبوط کرنے کے لیے باپو جی سے آشیرواد چاہتے ہیں۔ وزیر اعظم جناب نریندر مودی جی کی متحرک قیادت میں، ہمیں اپنے بہت سے ہم وطنوں کے ساتھ اس خوبصورت مقصد میں شامل ہونا چاہیے، جو پہلے ہی خون کا عطیہ، درخت لگانے اور سیوا پکھواڑا مہم وغیرہ جیسے کئی پروگراموں میں حصہ لے چکے ہیں۔باپو جی نے ہمیشہ لوگوں کو خود انحصاری اور خود کفیل بننے کی ترغیب دی۔ جیسا کہ مودی جی ہمیشہ ہمارے ملک کی صلاحیتوں اور امکانات کو اجاگر کرتے ہیں، ہمیں ایک آتمنیر بھر بھارت کی طرف بڑھتے ہوئے مقامی اور عالمی سطح پر ووکل فار لوکل کے لیے ایک مثبت ماحول پیدا کرنے کے لیے مل کر کام کرنا چاہیے۔ ہمیں ’سوچھتا ہی سیوا‘ مہم کے مطابق اپنی قوم اور بنی نوع انسان کی خدمت کرنی چاہیے۔ ملک میں رام راجیہ دیکھنے کا باپو جی کا خواب نریندر مودی جی کی پرعزم اور سرشار کوشش کے تحت ملک میں ابھر رہا ہے۔ لوگ اب پی ایم نریندر مودی جی کی مخلصانہ، ایماندارانہ کوششوں سے ملک میں رام راجیہ کا مشاہدہ کر رہے ہیں۔ میں ہر ایک سے ایک مضبوط، آزاد اور قابل فخر ہندوستان کے لیے قوم کی تعمیر کے اس شاندار مقصد میں شامل ہونے کی اپیل کرتا ہوں۔
ش ح ۔ا م۔
U:10966
(Visitor Counter : 88
مواصلات اور اطلاعاتی ٹیکنالوجی کی وزارت
پی ایم- ڈبلیو اے این آئی فریم ورک کا لائٹ ٹچ ریگولیشن کاروباری افراد کو عوامی وائی فائی ہاٹ اسپاٹ قائم کرنے اور اضافی آمدنی پیدا کرنے کی ترغیب دے گا
ٹیلی مواصلات کے محکمہ کی جانب سے آج، پی ایم- ڈبلیو اے این آئی فریم ورک پر ویبنار کا اہتمام کیا گیا ہے
پرائم منسٹر وائی فائی ایکسیس نیٹ ورک انٹرفیس  فریم ورک کا لائٹ ٹچ ریگولیشن کاروباری افراد کو عوامی وائی فائی ہاٹ اسپاٹ قائم کرنے اور اپنے لیے اضافی آمدنی پیدا کرنے کی ترغیب دے گا۔ یہ بات ممبئی میں محکمہ برائے ٹیلی مواصلات کے ڈپٹی ڈائریکٹر جنرل ، جناب اجے کمل نے کہی ۔ ٹیلی مواصلات محکمہ کے سینئر آفیسر آج منعقدہ ایک ویبینار میں اظہار خیال کر رہے تھے۔ اپنے افتتاحی خطاب میں، انہوں نے کہا کہ پی ایم – ڈبلیو اے این آئی اسکیم میں ڈیجیٹل انڈیا کے وژن کو عملی جامہ پہنانے کے لیے قابل اسطاعت براڈ بینڈ رسائی کے پھیلاؤ کی بے پناہ صلاحیت ہے۔
ٹیلی مواصلات کے محکمہ کے ذریعہ شروع کردہ پی ایم – ڈبلیو اے این آئی اسکیم کا مقصد پبلک ڈیٹا آفس ایگریگیٹرز  یعنی عوامی ڈیٹا کو جمع کرنے والے دفتر کے ذریعے پبلک وائی فائی نیٹ ورکس قائم کرنا ہے تاکہ ملک کے طول وعرض میں پھیلے ہوئے پبلک ڈیٹا دفاتر  کے ذریعے عوامی وائی فائی خدمات فراہم کی جا سکیں، تاکہ براڈ بینڈ انٹرنیٹ خدمات کے پھیلاؤ کو تیز کیا جاسکے۔ اس ویبنار میں بی بی این ایل ، سی ایس سی  کے آفیسروں اور ممبئی، تھانے، پالگھر، رائے گڑھ، ناسک، سندھو درگ اور رتناگیری اضلاع کے اُس کے گاؤں کی سطح کے 70 کاروباری افراد نے شرکت کی۔
جناب سنجے سیٹھی، ڈائریکٹر ، محکمہ برائے ٹیلی مواصلات ، ممبئی ایل ایس اے نے پی ایم – ڈبلیو اے این آئی فریم ورک کے مختلف عناصر یعنی سنٹرل رجسٹری، پی ڈی او، پی ڈی او اے اور ایپ فراہم کرنے والوں کے بارے میں وضاحت کی۔ پی ایم- ڈبلیو اے این آئی فریم ورک کے بارے میں ممکنہ پی ڈی اوز کے ذریعہ اٹھائے گئے تمام سوالات کا جواب محکمہ برائے ٹیلی مواصلات  کی ٹیم نے دیا ۔
پی ایم –ڈبلیو اے این آئی کے بارے میں:
قومی ڈیجیٹل کمیونیکیشن پلان کے مطابق، مرکزی حکومت نے 2022 تک 10 ملین وائی فائی ہاٹ اسپاٹ قائم کرنے کا ہدف مقرر کیا ہے اور پی ایم – ڈبلیو اے این آئی اسکیم ،اس میں سہولت فراہم کرے گی۔
ان عوامی وائی – فائی نیٹ ورکس کے ذریعے براڈ بینڈ انٹرنیٹ فراہم کرنے کے لیے محکمہ برائے ٹیلی مواصلات سے پی ڈی اوز کے لیے لائسنس کی کوئی ضرورت نہیں ہوگی۔
پی ایم – ڈبلیو اے این آئی کے ذریعے ملک میں عوامی وائی فائی نیٹ ورکس کا پھیلاؤ وائی – فائی نیٹ ورکس کے ذریعے عوامی براڈ بینڈ خدمات کے پھیلاؤ کو تیز کرے گا اور اس سے مقامی کاروباریوں ،جیسے کہ چائے والوں، کرانہ اسٹورز اور کھانے پینے کی اشیاء کی دکانیں اضافی آمدنی حاصل کرنے کے قابل ہوں گی۔
دلچسپی رکھنے والے ممکنہ پی ڈی اوز درج ذیل لنک پر سوالات پوچھ سکتے ہیں: https://pmwani.cdot.in/wani/pdo۔
ٹیلی مواصلات کا محکمہ ، پی ایم – ڈبلیو اے این آئی کے نفاذ اور پھیلاؤ میں تمام اسٹیک ہولڈرز کی مدد کرے گا۔
۔۔۔۔۔۔۔۔۔۔۔۔۔۔۔۔۔۔

U-13280
(Visitor Counter : 114
مکانات اور شہری غریبی کے خاتمے کی وزارت
جائیداد کے منصوبوں میں سرمایہ کاری
ہاؤسنگ اور شہری امور کی وزارت کے ذریعے حکومت نے رئیل اسٹیٹ  ایکٹ، 2016  کو گھر کے خریداروں/ افراد کے مفادات کے تحفظ اور ریئل اسٹیٹ سیکٹر میں شفافیت اور جوابدہی کو یقینی بنانے کے لیے نافذ کیا ہے۔
ریئل اسٹیٹ پروجیکٹ کی تعمیر کی لاگت اور اراضی کی لاگت کو پورا کرنے کے لیے الاٹی سے وصول کی گئی رقم کا ستر فیصد ایک علیحدہ بینک اکاؤنٹ میں لازمی طور پر جمع کرنے کی تاکید ہے۔
اس کے علاوہ، ریرا کے پاس صارفین کی شکایات کے ازالے کے لیے ایک داخلی فاسٹ ٹریک تنازعات کے حل کا طریقہ کار بھی موجود ہے جس کے تحت شکایات کو مقررہ مدت کے اندر ایڈجیوڈیکیشن آفیسر، ریئل اسٹیٹ ریگولیٹری اتھارٹی اور ریئل اسٹیٹ اپیلیٹ ٹریبونل کے ذریعے نمٹایا جاتا ہے۔
ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں یہ معلومات فراہم کی۔
کابینہ
مرکزی کابینہ نے 14,903 کروڑ روپے کے خرچ سے ڈیجیٹل انڈیا پروگرام کی توسیع کو منظوری دی
- ڈیجیٹل انڈیا پروگرام یکم جولائی 2015 کو شروع کیا گیا تھاتاکہ شہریوں کو خدمات کی ڈیجیٹل ڈیلیوری کو ممکن بنایا جا سکے۔ یہ ایک بہت ہی کامیاب پروگرام ثابت ہوا ہے۔
- عزت مآب وزیر اعظم جناب نریندر مودی کی صدارت میں مرکزی کابینہ نے کل 14,903 کروڑ روپے کے خرچ سے آج ڈیجیٹل انڈیا پروگرام کی توسیع کو منظوری دی۔
اس کے ذریعہ درج ذیل اقدامات کئے جائیں گے:
- فیوچر اسکلز پرائم پروگرام کے تحت 6.25 لاکھ آئی ٹی پروفیشنلز کو ری-اسکلڈ اور اپ – اسکلڈ کیاجائے گا۔
- 2.65 لاکھ افراد کو انفارمیشن سیکیورٹی اینڈ ایجوکیشن اویئرنس فیز  پروگرام کے تحت انفارمیشن سیکیورٹی کی تربیت دی جائے گی۔
- یونیفائیڈ موبائل ایپلیکیشن فار نیو- ایج گورننس  ایپ/ پلیٹ فارم کے تحت 540 اضافی خدمات دستیاب ہوں گی۔ اس وقت یو ایم اے این جی پر 1,700 سے زیادہ خدمات پہلے سے ہی دستیاب ہیں۔
- نیشنل سپر کمپیوٹر مشن کے تحت مزید 9 سپر کمپیوٹرز کا اضافہ کیا جائے گا۔ یہ پہلے سے تعینات 18 سپر کمپیوٹرز کے علاوہ ہے۔
- بھاشینی یعنی مصنوعی ذہانت پر مبنی کثیر لسانی ترجمہ کا آلہ  شیڈیول 8 میں درج تمام 22 زبانوں میں متعارف کرایا جائے گا۔
- 1787 تعلیمی اداروں کو جوڑنے والے نیشنل نالج نیٹ ورک  کی جدید کاری ۔
- ڈیجی لاکر کے تحت ڈیجیٹل دستاویز کی تصدیق کی سہولت اب ایم ایس ایم ایز اور دیگر تنظیموں کو دستیاب ہوگی۔
- ٹائر 2/3 شہروں میں 1200 اسٹارٹ اپس کو سپورٹ کیا جائے گا۔
- صحت، زراعت اور پائیدار شہروں سے متعلق مصنوعی ذہانت کے تین سینٹرس آف ایکسی لینس قائم کئے جائیں گے۔
- 12 کروڑ کالج طلباء کے لیے سائبر آگاہی کورسز؛
- سائبر سیکیورٹی کے شعبے میں نئے اقدامات جس میں آلات کی ترقی اور نیشنل سائبر کوآرڈینیشن سینٹر کے ساتھ 200 سے زیادہ سائٹس کا انضمام شامل ہے۔
- آج کے اعلان سے ہندوستان کی ڈیجیٹل معیشت کو فروغ ملے گا، خدمات تک ڈیجیٹل رسائی کو تحریک ملے گی اور ہندوستان کے آئی ٹی اور الیکٹرانکس ماحولیاتی نظام کو سپورٹ ملے گا۔
۔۔۔۔۔۔۔۔۔۔۔
ش ح۔ م م ۔ن ا۔
U-8427
(
وزیراعظم کا دفتر
صحت مند بنے رہنے کا اچھا طریقہ یہی ہے کہ کام کاج کی جگہ پر بھی یوگا کی مشق کی جائے: وزیر اعظم
کام کاج کے مصروف نظام الاوقات اور زیادہ دیر تک بیٹھے رہنے کے طرز حیات کی چنوتیوں کی عکاسی کرتے ہوئے، وزیر اعظم جناب نریندر مودی نے ہر کسی سے اپنے کام کاج کی جگہ پر وقفوں کے دوران یوگا کی مشق کرنے کی اپیل کی ہے۔
وزارت آیوش کے ذریعہ کیا گیا ٹوئیٹ ساجھا کرتے ہوئے، جس میں آیوش کے مرکزی وزیر جناب سربانند سونووال نے یوگا میں عوامی شراکت داری کو فروغ دینے ، خصوصاً کارپوریٹ دفاتر اور کام کرنے کے عادی افراد کے لیے ’’وائی - بریک‘‘ پر ایک منٹ کی ایک ویڈیو جاری کی تھی، اس سلسلے میں وزیر اعظم نے ٹوئیٹ کیا؛
’’کام کاج کے مصروف نظام الاوقات اور زیادہ دیر تک بیٹھے رہنے کا طرز حیات اپنے ساتھ کچھ چنوتیاں لے کر آتا ہے۔ صحت مند بنے رہنے کا اچھا طریقہ یہی ہے کہ کام کاج کی جگہ پر بھی یوگا کی مشق کی جائے۔‘‘
نائب صدر جمہوریہ ہند کا سکریٹریٹ
نائب صدر جمہوریہ کی کرسمس کی ماقبل شام قوم کو مبارک باد
نئی دہلی،24/دسمبر 2020، نائب صدر جمہوریہ ہند جناب ایم وینکیا نائیڈو نے آج کرسمس کی ماقبل شام قوم کو مبارک باد دی ہے۔ ان کے پیغام کا مکمل متن حسب ذیل ہے۔
‘‘کرسمس کے مبارک موقع پر میں سبھی اہل وطن کو تہہ دل سے مبارک باد دیتا ہوں اور نیک خواہشات پیش کرتا ہوں۔
کرسمس خدا وند عیسی مسیح کا جشن پیدائش ہے۔ یہ تہوار حضرت عیسی مسیح کے ذریعے انسانیت کی روشن خیالی کے لیے سکھائی گئی رحم دلی اور عفو ودرگزر کی قدروں کے تئیں ہمارے یقین کا اعادہ کرتا ہے۔
کرسمس ایک خوشی کا موقع ہے، جس میں اہل خانہ اور احباب ایک ساتھ مل کر اس تہوار کو دھوم دھام سے مناتے ہیں، تاہم اس سال پھیلی ہوئی کووڈ-19 کی عالمگیر وبا کے سبب ہمیں اس تہوار کو سادگی سے منانا ہوگا۔
آئیے، ہم ایک ساتھ مل کرپوری دنیا کے لوگوں کی اچھی صحت اور خوش حالی کےلیے دعا کریں۔ میں دعاگو ہوں کہ یہ تہوار ہماری زندگی میں امن، ہم آہنگی، اچھی صحت اور خوشیاں لے کر آئے۔’’
۔۔۔۔۔۔۔۔۔۔۔
U-8387
م ن۔ م م ۔ ت ع۔
(Visitor Counter : 171
صحت اور خاندانی بہبود کی وزارت
بھارت میں سرگرم کیسوں کی تعداد مزید کم ہوکر 4.8 لاکھ رہ گئی
روزانہ صحت یاب ہونے والوں کی تعداد نئے کیسوں سے آگے بڑھ گئی ہے اور اس طرح صحتیابی کی شرح 83 فیصد سے زیادہ ہوگئی
نئی دہلی،14 نومبر ، مسلسل چوتھے دن سرگرم کیسوں کی تعداد پانچ لاکھ سے کم رہنے کے سبب بھارت میں سرگرم کیسوں کی تعداد آج کم ہوکر 480719 رہ گئی ہے۔ کل مثبت کیسوں کے مقابلے میں سرگرم کیسوں کی تعداد مزید کم ہوکر 5.48 فیصد ہو گئی ہے۔
نئے صحتیاب ہونے والوں کی تعداد روزانہ نئے کیسوں سے زیادہ ہونے کا رجحان برابر جاری ہے اور پچھلے 24 گھنٹوں کے دوران 44684 نئے کیس درج کیے گئے جبکہ صحتیاب ہونے والے مریضوں کی تعداد 47992 رہی۔
نئے کیسوں کی تعداد کم ہونے کا سلسلہ برابر جاری ہے جس سے پتہ چلتا ہے کہ لوگوں نے کووڈ-19 کے سلسلے میں اقدامات کئے ہیں اور ریاستوں/ مرکز کے زیر انتظام علاقوں کی حکومتوں نے گھیرا بندی کا مؤثر بندوبست کیا ہے۔ اور ایسا مرکزی حکومت کے رہنما خطوط کی پابندی کرتے ہوئے کیا گیا ہے۔ پچھلے پانچ ہفتوں کے دوران نئے کیسوں کی تعداد اوسطاً گھٹتی ہوئی تعداد کو ظاہر کرتی ہے۔
اس رجحان کی وجہ سے صحتیابی کی شرح آج 93 فیصد سے آگے نکل گئی ہے۔ مجموعی قومی شرح 93.05 فیصد ریکارڈ کی گئی ہے۔ صحتیاب ہونے والوں کی کل تعداد 8163572 ہے۔ صحتیاب ہونے وا لوں اور سرگرم کیسوں کے درمیان فرق میں تیزی سے اضافہ ہو رہا ہے۔ اس وقت یہ 7682853 ہے۔
نئے صحتیاب ہونے والے افراد میں 75.38 فیصد کا تعلق دس ریاستوں/ مرکز کے زیر انتظام علاقوں سے ہے۔
دہلی میں پچھلے 24 گھنٹوں میں سب سے زیادہ 6498 ا فراد صحتیاب ہوئے ہیں۔ کیرالہ میں صحتیاب ہونے وا لوں کی تعداد 6201 ، جبکہ مہاراشٹر میں یہ تعداد 4543 ہے۔
نئے کیسوں میں سے 76.38 فیصد کا تعلق دس ریاستوں/ مرکز کے زیر انتظام علاقوں سے ہے۔
دہلی میں پچھلے 24 گھنٹوں کے دوران 7802 نئے کیس درج کیے گئے جو کہ سب سے زیادہ ہیں۔ کیرالہ میں نئے کیسوں کی تعداد 5804 رہی جبکہ 4132 نئے کیسوں کے ساتھ مہاراشٹر تیسرے نمبر پر رہا۔
پچھلے 24 گھنٹوں کے دوران 520 ہلاکتیں ہوئی ہیں۔ ان میں سے 78.23 فیصد کا تعلق دس ریاستوں/ مرکز کے زیر انتظام علاقوں سے ہے۔
جن نئی ہلاکتوں کی اطلاع ملی ہے ان میں 24.4 فیصد کا تعلق مہاراشٹر سے ہے جہاں 127 اموات ہوئی ہیں۔ دہلی اور مغربی بنگال میں بالترتیب 91 اور 51 نئی اموات ہوئی ہیں۔
سٹرک ٹرانسپورٹ اور شاہراہوں کی وزارت
قومی شاہراہواں کی تعمیر کی رفتاراور معیار میں تبدیلی
سڑک نقل وحمل اور شاہراہوں کے مرکزی وزیر جناب نتن گڈگری نے ایک تحریری جواب میں بتایا کہ گزشتہ پانچ برسوں کے دوران وزارت کی جانب سے تعمیر کیے گئے شاہراہوں کی سال کے حساب سے لمبائی ،مالی سال 14-2013 کے دوران تعمیر کیے شاہراہوں کی لمبائی سے نسبتا زیادہ ہیں۔تعمیر کیے گئے شاہراہوں کی سال کے حساب سے تفصیلات ضمیمہ میں دی گئی ہے۔
حالیہ برسوں کے دوران تعمیراتی سامان اور اس کے استعمال کے میدان میں تکنیکی ترقیات کا فائدہ اٹھاتے ہوئے بڑھی ہوئی طاقت اور استحکام اور ماحولیاتی پائیداریت کے ساتھ قومی شاہراہوں  کی تعمیر کے بہتر معیارکے لیے متعدد وضاحتیں متعارف کرائی گئیں۔مثال کے طور پر لچیلاپن کے اعلی ترین موڈول کے ساتھ بٹو مین /ترمیم شدہ بٹومین،کنکریٹ اور اسٹیل کی اضافی طاقت، فائبررین فورسڈ کنکریٹ(لوہے کے سریوں یا سلاخوں پر چڑھائی ہوئی کنکریٹ، پیدل چلنے والوں کے لیے سڑکوں کے مستحکم سب-بیس اور بیس کورسز وغیرہ ہیں۔
وزارت نے ستمبر 2015 میں گرین ہائی ویز پالیسی، 2015 کی شروعات کی تھی۔ اپنے آغاز سے اب تک 373 لاکھ پودے لگائے جاچکے ہیں اوراب تک 64 ہزار سے زیادہ تیار درختوں کی پیوند کاری کی جاچکی ہے۔
ضمیمہ
تعمیر کیے گئے شاہراہوں کی سال وار تفصیلات اس طرح ہیں:
|
|
سال
|
|
تعمیر کی گئی سڑکوں کی لمبائی 
|
|
2013-14
|
|
4,300
|
|
2018-19
|
|
10,900
|
|
2019-20
|
|
10,200
|
|
2020-21
|
|
13,300
|
|
2021-22
|
|
10,500
|
|
2022-23
|
|
10,300
۔۔۔۔۔۔۔۔۔۔۔
ش ح۔ ع ح۔ج ا۔
U-8140
(Visitor Counter : 46